 Rais John Magufuli ametoa maagizo kwa Wizara ya Ujenzi, Mawasiliano na Uchukuzi kutotoa kandarasi nyingine kwa kampuni inayotekeleza mradi wa ujenzi wa barabara ya Mtwara-Mvinata hadi akaikamilishe ya sasa.Ameeleza hayo alipokuwa akiweka jiwe la msingi la ujenzi wa barabara hiyo yenye urefu wa kilometa 50 mkoani Mtwara. Mkuu huyo wa nchi ameeleza kuwa mkandarasi huyo wa Data Company hakufanya kazi vizuri kwenye ujenzi wa barabara ya Korogwe- Mkumbara-Same.“Rekodi ya Mkandarasi huyu sio nzuri, alichelewa kumaliza kazi, na nimeshangaa kwanini mmempa kazi hii,” alisema. Hata hivyo, Rais Magufuli amemwagiza mkandarasi huyo ahakikishe ujenzi wa barabara hiyo unakamilika kwa wakati.Ameongeza kuwa wakandarasi ambao hawafanyi kazi vizuri nchini wafukuzwe ili kuepusha kuzorotesha shughuli za ujenzi wa miundombinu. Mradi huo wa barabara ya Mtwara-Mvinata utagharimu takriban bilioni 89/- hadi kukamilika kwake.